หอการค้าไทยประเมินน้ำท่วมศก. เสียหาย หมื่น - แสนล้าน ขึ้นกับระยะเวลา - FINNOMENA
หอการค้าไทยร่วมกับหอการค้าจังหวัดภาคใต้ได้ประเมินผลกระทบความเสียหายจากเหตุการณ์น้ำท่วมในพื้นที่ 12 จังหวัด ทำเศรษฐกิจเสียหาย หมื่นล้าน หรืออาจถึงแสนล้าน โดยแบ่งเป็น 2 กรณีดังนี้...
17 ม.ค. 2560

หอการค้าไทยร่วมกับหอการค้าจังหวัดภาคใต้ได้ประเมินผลกระทบความเสียหายจากเหตุการณ์น้ำท่วมในพื้นที่ 12 จังหวัด ทำเศรษฐกิจเสียหาย หมื่นล้าน หรืออาจถึงแสนล้าน โดยแบ่งเป็น 2 กรณี
หนึ่ง หากความเสียหายต่อสถานการณ์น้ำท่วมสามารถยุติได้ภายใน 1–2 สัปดาห์นี้ ความเสียหายจะอยู่ประมาณ 10,000-15,000 ล้านบาท คิดเป็น 0.1% ของจีดีพีประเทศ
และสอง หากสถานการณ์น้ำท่วมกินเวลายาวนานประมาณ 2-3 เดือน คาดความเสียหายจะสูงถึง 85,000 – 120,000 ล้านบาท หรือคิดเป็น 0.5–0.7% ของจีดีพีประเทศ
ความเสียหายหนักๆ เกิดกับสินค้าเกษตรมากที่สุด คือ ยางพารา หากท่วมเกิน 20 วัน และปาล์มน้ำมัน ท่วมเกิน 1 เดือน เชื่อว่าผลผลิตได้รับความเสียหายอย่างมาก
ส่วนการท่องเที่ยว ในฝั่งอ่าวไทยจะได้รับผลกระทบ นับจากการที่นักท่องเที่ยวแจ้งยกเลิกการจองห้องพัก ประมาณ 10-20% และปรับแผนการท่องเที่ยวไปยังฝั่งอันดามันแทน ด้านท่องเที่ยวจึงกระทบไม่มากนัก ไม่น่าเป็นห่วงเท่าด้านสินค้าเกษตร
ที่มา : http://www.ryt9.com/s/iq03/2585857
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: